Xikombiso xa 3: Murhumiwa loyi a lemukaka leswaku ku na migingiriko yo ka yi nga ri enawini leyi endliwaka entirhweni wa yena, a nga ha vika mhaka leyi eka murhangeri wa yena kumbe eka nhloko ya ndzawulo. Loko a nga enetisiwi hi nhlamulo ya murhangeri kumbe nhloko ya ndzawulo, murhumiwa loyi a vilelaka a nga ha hundzisela mhaka eka musirheleli wa vanhu. Ehansi ka swiyimo swo karhi, murhumiwa a nga ha hlawula ku kongoma musirheleli wa vaaki. U fike a vula leswaku a a navela ku vona Manana Mabasa hikuva a a lava ku n'wi endlela xikhongelo. Vaongori va rhange hi ku n'wi alela, va tsundzuka swileriso leswi a va nyikiwe swona swo sivela vayeni lava va lavaka ku vonana na yena. Zwane u va byerile leswaku xikhongelo a xi se tshama xi leha, kutani a a nga ta dya nkarhi wo leha. Vaongori va ringetile ku n'wi byela ku vuya hi awara ya vunharhu, loko nkarhi wo endzela wu ta va wu fikile. Leswi a ka ha ri awara ya vukhume-mbirhi a ka ha sele tiawara tinharhu ku nga se pfuriwa minyangwa ya vaendzi. Nkarhi lowu a va ri eka wona a wu ri wa madokodela ni mirhi. Zwane u nkhensile hinkwaswo leswi a a byeriwa swona, a tiva no boxa leswaku yena a a nga rhandzi ku tshova milawu ni mintolovelo ya maendlele. Ntsena, hi ku vula ka yena, xikhongelo xo endlela nsati wa Presidente lontshwa wa tiko a xi nga fanelangi ku endleriwa entshungwini. Ntshungu a wu ta kavanyeta, wu tirhisa xikhongelo lexi ku vona ku ri nsati wa Presidente i munhu wa muxaka muni. Vaongori va kondze va pfumela, kambe va tshikelela leswaku a va ta famba na yena.